**KITÖLTÉSI ÚTMUTATÓ AZ IDEGENFORGALMI ADÓBAN BENYÚJTANDÓ BEVALLÁSI NYOMTATVÁNYHOZ**

A bevallási nyomtatvány-minta az önkormányzati adóhatóság számára szolgál segítségül saját nyomtatványa rendszeresítéséhez.

Az adó beszedőjének – akinek, amelynek bevallást kell benyújtania – az önkormányzati adóhatóság által rendszeresített nyomtatványt kell kitöltenie.

Adóbeszedőnek számít a szálláshely ellenérték fejében történő átengedése esetén a szállásadó, míg a szálláshely ingyenes átengedése esetén a szálláshellyel, ingatlannal rendelkezni jogosult (tulajdonos, bérlő stb).

**AZ ADATBEJELENTÉSI NYOMTATVÁNY EGYES SORAI**

1. **A bevallott időszak, a betétlapok száma és a fizetendő idegenforgalmi adó összege**

Az adatbevallás fajtája szerint kétféle lehet, bevallás vagy korábbi bevallás önellenőrzése.

Azon adózónak kell az önellenőrzés rovatba X-et tennie, aki/amely a már benyújtott adóbevallását - az Art. alapján - önellenőrzéssel (utólag) helyesbíteni kívánja. A korábbi adóbevallását helyesbítő adózónak az ellenőrzött adóévi bevallási nyomtatvány főlapját és kapcsolódó betétlapjait az új adatokra figyelemmel úgy kell helyesbíteni, hogy a bevallás valamennyi releváns (nem csak a változó) sorát ki kell töltenie. Ebben az esetben a „Bevallott (vagy önellenőrzött) időszakban" kell jelölni azon adóév kezdetét és végét, amelyre a helyes­bítés vonatkozik. Amennyiben adózó ebben a rovatban az „Önellenőrzés”-t ikszeli be, úgy a „C” Betétlapot is ki kell töltenie.

1. **Az adóbeszedésre kötelezett adatai**

**Az idegenforgalmi adófizetés azt a magánszemélyt terheli, aki nem állandó lakosként az önkormányzat illetékességi területén legalább egy vendégéjszakát eltölt.**

A Htv. az idegenforgalmi adó vonatkozásában mind az állandó lakos, mind a vendégéjszaka fogalmát definiálja. Eszerintállandó lakos, aki a lakcímbejelentés szabályai szerint nyilvántartásba vett lakóhellyel, tartózkodási hellyel rendelkezik az önkormányzat illetékességi területén (Htv. 52. § 21. pont). Vendégéjszakának minősül a vendégként eltöltött - éjszakát is magában foglaló vagy így elszámolt - legfeljebb 24 óra (Htv. 52. § 30. pontja)

Az idegenforgalmi adónem beszedéses jellegéből következik, hogy a fizetendő adót a megszálló vendég nem közvetlenül az adóhatósághoz fizeti meg, hanem azt átadja az adóbeszedésre kötelezettnek.

Ezt a rovatot a fentieknek megfelelően a szállásadó, illetve a szálláshellyel, ingatlannal rendelkezni jogosult személyes adataival kell kitölteni.

1. **Aláírás, felelősségvállalás az adatbejelentés valós tartalmáért.**

Ez a blokk értelemszerűen töltendő ki.

**„A” JELŰ BETÉTLAP**

Ezt a betétlapot kell kitölteni – a főlap mellett – akkor, ha az önkormányzat az adó alapját a megkezdett vendégéjszakák alapján határozza meg.

1. **A szálláshely vagy bármely más ingatlan ingyenesen történő átengedése esetén a szálláshely, ingatlan címe**

Itt fel kell tüntetni az ingatlan pontos címét, helyrajzi számát.

1. **Az adó kiszámítása**
2. **sor:** Itt kell feltüntetni a tárgyhavi összeg vendégéjszakák számát, tehát adott hónapban a szállásadó által elszállásolt vendégek vendégéjszakái számának összegét.
3. **sor:** Itt kell feltüntetni az állandó lakosként az önkormányzat illetékességi területén eltöltött vendégéjszakák számát (tekintettel arra, hogy ezek az idegenforgalmi adó tárgya alá nem tartoznak)
4. **sor**: Itt kell feltüntetni a Htv. alapján mentes vendégéjszakák számát. A hatályos jogszabály jelenleg az alábbi mentességeket tartalmazza:

*3.1. pont:* az Észak-atlanti Szerződés tagállamainak a Békepartnerség más részt vevő államainak, Magyarországon kizárólag szolgálati kötelezettség céljából tartózkodó fegyveres erői, személyi állományába tartozó vagy alkalmazásában álló nem magyar állampolgárságú, katonai szolgálatban lévő és polgári állományú személyek által eltöltött vendégéjszakák száma,

*3.2. pont:* a 18. életévét be nem töltött magánszemély által eltöltött vendégéjszakák száma,

*3.3. pont*: a gyógyintézetben fekvőbeteg szakellátásban részesülő vagy szociális intézményben ellátott magánszemély(ek) által eltöltött vendégéjszakák száma,

*3.4. pont:* a közép- és felsőfokú oktatási intézménynél tanulói vagy hallgatói jogviszony alapján a településen eltöltött vendégéjszakák száma,

*3.5. pont:* valamelyhatóság vagy bíróság intézkedése folytán a településen eltöltött vendégéjszakák száma,

*3.6. pont:* szakképzés keretében a településen eltöltött vendégéjszakák száma,

*3.7. pont:* közszolgálati kötelezettség teljesítése során eltöltött vendégéjszakák szállásdíja,

*3.8. pont:* a településen székhellyel, vagy telephellyel rendelkező vállalkozó esetén vállalkozási tevékenység vagy ezen vállalkozó munkavállalója által folytatott munkavégzés céljából eltöltött vendégéjszakák száma,

*3.9. pont:* Az önkormányzat illetékességi területén lévő üdülő tulajdonosa vagy bérlője, lakásszövetkezet tulajdonában álló üdülő használati jogával rendelkező lakásszövetkezeti tag, a tulajdonos, a bérlő hozzátartozója által eltöltött vendégéjszakák száma,

*3.10. pont:* Az egyházi jogi személy tulajdonában lévő építményben, telken vendégéjszakát - kizárólag az egyházi jogi személy hitéleti tevékenységéhez kapcsolódó részvétel céljából - eltöltő egyházi személy által eltöltött vendégéjszakák száma,

*3.11. pont:* A honvédelmi vagy rendvédelmi feladatokat ellátó szervek állományába tartozó személy hozzátartozója által eltöltött vendégéjszakák száma.

1. **sor: Az önkormányzati rendelet alapján mentes vendégéjszakák száma összesen**

Ebben a blokkban azokat a mentességi jogcímeket, illetve az azok alapján adómentes vendégéjszakák számát kell rögzíteni, amelyek nem a Htv. alapján, hanem kizárólag a Htv. felhatalmazása alapján kiadott önkormányzati adórendelet alapján állnak fenn. A nyomtatvány két mentességre okot adó jogcím feltüntetését teszi lehetővé. Amennyiben az önkormányzati adóhatóság több mentességet biztosít rendeleti úton, úgy a bevallási nyomtatványt ki kell egészítenie.

1. **sor: Adóköteles vendégéjszakák száma összesen:**

Ebben a sorban kell összesíteni a 1-4. sorokban szereplő vendégéjszakák számát oly módon, hogy az 1. sorban szereplő összegből a 2-4. sorokban szereplő összegeket le kell vonni.

1. **sor: Számított idegenforgalmi adó összege (forintban):**

Ebben a sorban az 5. sorban összegzett, adóköteles vendégéjszakák számát kell megszorozni a helyi önkormányzati rendeletben megállapított idegenforgalmi adó összegével.

1. **sor: Önkormányzati rendeletben biztosított kedvezmény összege összesen (forintban):**

Ebben a blokkban azokat a kedvezményi jogcímeket, illetve azok összegét kell rögzíteni, amelyek nem a Htv. alapján, hanem kizárólag a Htv. felhatalmazása alapján kiadott önkormányzati adórendelet alapján állnak fenn. A nyomtatvány két kedvezményre okot adó jogcím feltüntetését teszi lehetővé. Amennyiben az önkormányzati adóhatóság több kedvezményt biztosít rendeleti úton, úgy a bevallási nyomtatványt ki kell egészítenie.

1. **sor: Az önkormányzati adóhatóságnak fizetendő adó összege:**

Ebben a sorban kell feltüntetni a befizetendő adó összegét, amely a 6. sorban szereplő összegnek a 7. sorban szereplő összeggel csökkentett eredménye.

1. **Aláírás, felelősségvállalás az adatbejelentés valós tartalmáért.**

Ez a blokk értelemszerűen töltendő ki.

**„B” JELŰ BETÉTLAP**

Ezt a betétlapot kell kitölteni – a főlap mellett – akkor, ha az önkormányzat az adó alapját a megkezdett vendégéjszakára eső szállásdíj, illetve ennek hiányában a szállásért bármilyen jogcímen fizetendő ellenérték alapján határozza meg.

1. **A szálláshely vagy bármely más ingatlan ingyenesen történő átengedése esetén a szálláshely, ingatlan címe**

Itt fel kell tüntetni az ingatlan pontos címét, helyrajzi számát.

1. **Az adó kiszámítása**
2. **sor:** Itt kell feltüntetni a tárgyhavi összeg vendégéjszakák szállásdíjának összegét, tehát adott hónapban a szállásadó által elszállásolt vendégek vendégéjszakái szállásdíjának összegét.
3. **sor:** Itt kell feltüntetni az állandó lakosként az önkormányzat illetékességi területén eltöltött vendégéjszakák szállásdíját
4. **sor**: Itt kell feltüntetni a Htv. alapján mentes szállásdíjak összegét. A hatályos jogszabály jelenleg az alábbi mentességeket tartalmazza:

*3.1. pont:* az Észak-atlanti Szerződés tagállamainak a Békepartnerség más részt vevő államainak, Magyarországon kizárólag szolgálati kötelezettség céljából tartózkodó fegyveres erői, személyi állományába tartozó vagy alkalmazásában álló nem magyar állampolgárságú, katonai szolgálatban lévő és polgári állományú személyek által eltöltött vendégéjszakák szállásdíja,

*3.2. pont:* a 18. életévét be nem töltött magánszemély által eltöltött vendégéjszakák szállásdíja,

*3.3. pont*: a gyógyintézetben fekvőbeteg szakellátásban részesülő vagy szociális intézményben ellátott magánszemély(ek) által eltöltött vendégéjszakák szállásdíja,

*3.4. pont:* a közép- és felsőfokú oktatási intézménynél tanulói vagy hallgatói jogviszony alapján a településen eltöltött vendégéjszakák szállásdíja,

*3.5. pont:* valamelyhatóság vagy bíróság intézkedése folytán a településen eltöltött vendégéjszakák szállásdíja,

*3.6. pont:* szakképzés keretében a településen eltöltött vendégéjszakák szállásdíja,

*3.7. pont:* közszolgálati kötelezettség teljesítése során eltöltött vendégéjszakák szállásdíja,

*3.8. pont:* a településen székhellyel, vagy telephellyel rendelkező vállalkozó esetén vállalkozási tevékenység vagy ezen vállalkozó munkavállalója által folytatott munkavégzés céljából eltöltött vendégéjszakák szállásdíja,

*3.9. pont:* Az önkormányzat illetékességi területén lévő üdülő tulajdonosa vagy bérlője, lakásszövetkezet tulajdonában álló üdülő használati jogával rendelkező lakásszövetkezeti tag, a tulajdonos, a bérlő hozzátartozója által eltöltött vendégéjszakák szállásdíja,

*3.10. pont:* Az egyházi jogi személy tulajdonában lévő építményben, telken vendégéjszakát - kizárólag az egyházi jogi személy hitéleti tevékenységéhez kapcsolódó részvétel céljából - eltöltő egyházi személy által eltöltött vendégéjszakák szállásdíja,

*3.11. pont:* A honvédelmi vagy rendvédelmi feladatokat ellátó szervek állományába tartozó személy hozzátartozója által eltöltött vendégéjszakák szállásdíja.

1. **sor: Az önkormányzati rendelet alapján mentes szállásdíj összesen:**

Ebben a blokkban azokat a mentességi jogcímeket, illetve az azok alapján adómentes vendégéjszakák szállásdíját kell rögzíteni, amelyek nem a Htv. alapján, hanem kizárólag a Htv. felhatalmazása alapján kiadott önkormányzati adórendelet alapján állnak fenn. A nyomtatvány két mentességre okot adó jogcím feltüntetését teszi lehetővé. Amennyiben az önkormányzati adóhatóság több mentességet, kedvezményt biztosít rendeleti úton, úgy a bevallási nyomtatványt ki kell egészítenie.

**5.sor: Adóköteles vendégéjszakák szállásdíja összesen:**

Ebben a sorban kell összesíteni a 1-4. sorokban szereplő összegeket oly módon, hogy az 1. sorban szereplő összegből a 2-4. sorokban szereplő összegeket le kell vonni.

**6. sor: Számított idegenforgalmi adó összege:**

Ebben a sorban az 5. sorban összegzett, adóköteles vendégéjszakák szállásdíját kell megszorozni a helyi önkormányzati rendeletben megállapított idegenforgalmi adó mértékével (százalékos meghatározásával).

1. **sor: Önkormányzati rendeletben biztosított kedvezmény összege összesen (forintban):**

Ebben a blokkban azokat a kedvezményi jogcímeket, illetve azok összegét kell rögzíteni, amelyek nem a Htv. alapján, hanem kizárólag a Htv. felhatalmazása alapján kiadott önkormányzati adórendelet alapján állnak fenn. A nyomtatvány két kedvezményre okot adó jogcím feltüntetését teszi lehetővé. Amennyiben az önkormányzati adóhatóság több kedvezményt biztosít rendeleti úton, úgy a bevallási nyomtatványt ki kell egészíteni.

1. **sor: Az önkormányzati adóhatóságnak fizetendő adó összege:**

Ebben a sorban kell feltüntetni a befizetendő adó összegét, amely a 6. sorban szereplő összegnek a 7. sorban szereplő összeggel csökkentett eredménye.

1. **Aláírás, felelősségvállalás az adatbejelentés valós tartalmáért.**

Ez a blokk értelemszerűen töltendő ki.

**„C” JELŰ BETÉTLAP**

Amennyiben a Főlap I. rovatában az „Önellenőrzés”-t ikszelték be (tehát a korábbi időszakban bevallott adó összegét módosítani kell), úgy ezt a betétlapot is ki kell tölteni.

A lap szolgál az önellenőrzési pótlék kiszámítására, bevallására is.